title: لقتيلة د مهسا أميني
text: لبيان رّسمي ديال لبوليس و سّلطات لإيرانية كيݣول بلي جاتها سكتة قلبية، ؤ بلي ماتت ف كوما يوماين موراها. شّهود د لعيان ب لموقابيل ݣالو بلي لبوليس ضربوها بزاف على راسها، ؤ ردخوه ليها معا جّنب ديال طونوبيلة د لبوليس، حيت ردّات على سّبان و لمعيور ديالهوم. لكلينيك لي دّاوها ليها كانت دارت پوسط ف إنسطاݣرام تݣال فيه بلي كانت ديجا توفّات دماغياً ملي وصلات ل عندهوم، ولاكين هاد لپوسط تّحدف من بعد من لپلاطفورم. مجموعة د لهاكرز لإيرانيين قدرو يجبدو سّكان د رّاس ديالها، لي على حساب خوبارا طبيّين كيبيّن تهريسة ف لقلقولة ديالها، ؤ نزيف د دّم فوسط رّاس.